CELEX: E2020J0011
Language: hr
Date: 2021-07-15 00:00:00
Title: Presuda Suda od 15. srpnja 2021. u predmetu E-11/20 Eyjólfur Orri Sverrisson protiv države Islanda (Direktiva 2003/88/EZ – Zaštita sigurnosti i zdravlja radnika – Radno vrijeme – Putovanje do radnog mjesta koje nije zaposlenikovo stalno ili uobičajeno radno mjesto i/ili iz njega – Međunarodna putovanja) 2021/C 426/07

21.10.2021   
            
            
               HR
            
            
               Službeni list Europske unije
            
            
               C 426/10
            
         
      PRESUDA SUDA
      od 15. srpnja 2021.
      u predmetu E-11/20
      Eyjólfur Orri Sverrisson protiv države Islanda
      
         
            (Direktiva 2003/88/EZ – Zaštita sigurnosti i zdravlja radnika – Radno vrijeme – Putovanje do radnog mjesta koje nije zaposlenikovo stalno ili uobičajeno radno mjesto i/ili iz njega – Međunarodna putovanja)
         
      
      (2021/C 426/07)
      U predmetu E-11/20, Eyjólfur Orri Sverrisson protiv države Islanda – ZAHTJEV Sudu na temelju članka 34. Sporazuma država EFTA-e o osnivanju Nadzornog tijela i Suda koji je podnio Okružni sud u Reykjaviku (Héraðsdómur Reykjavíkur) u vezi s tumačenjem Direktive 2003/88/EZ Europskog parlamenta i Vijeća od 4. studenoga 2003. o određenim vidovima organizacije radnog vremena, posebno članka 2. stavka 1., Sud, u sastavu Páll Hreinsson, predsjednik, Per Christiansen i Bernd Hammermann (sudac izvjestitelj), suci, presudio je 15. srpnja 2021. kao u izreci:
      
                  1.
               
               
                  Vrijeme koje radnik, kao što je tužitelj u glavnom postupku, na nalog poslodavca izvan uobičajenoga radnog vremena utroši na putovanje do lokacije koja nije njegovo stalno ili uobičajeno radno mjesto čini „radno vrijeme” u smislu članka 2. stavka 1. Direktive 2003/88/EZ Europskog parlamenta i Vijeća od 4. studenoga 2003. o određenim vidovima organizacije radnog vremena. Nije bitno odvija li se putovanje u cijelosti u EGP-u ili u treće zemlje ili iz njih ako je ugovor o radu sklopljen u skladu s nacionalnim pravom države EGP-a i uređuje se njime.
               
            
                  2.
               
               
                  Nije potrebna procjena intenziteta rada koji je obavljen tijekom putovanja.